laion/Wikipedia-Exotic huggingface dataset:
LGBT õigused Moldovas

Lesbid, geid, biseksuaalid või transsoolised inimesed (LGBT) Moldovas võivad kohata juriidilise ja sotsiaalseid probleeme, mida heteroseksuaalid ei kohta. Meestevaheline homoseksuaalsus legaliseeriti Moldovas 1995. aastal. Alates NSV Liidu lagunemisest on Moldovas suurenenud õigeusu kiriku mõju; väidetakse, et see on andnud oma osa inimõiguste rikkumisse, ühinemisvabaduse ja sõnavabaduse rikkumisse. Moldova esimene geiparaad toimus 2002. aastal, sellest alates on vastavad üritused kohanud tugevat vastuseisu usuliidrite ja ametivõimude poolt. 2017. aasta mais peatas politsei LGBT-marsi peagi pärast selle algust, kui õigeusufanaatikud hakkasid osalejaid ründama. Sotsialistist president Dodon ütles sündmusi kommenteerides, et ta on kategooriliselt seksuaalvähemuste marsside vastu ja et ta "ei ole lubanud olla geide president". 2018. aasta mais toimus paraad Chișinăus edukalt, kui politseil õnnestus osalejaid vägivaldsete õigeusurühmituste eest kaitsta. President Dodon mõistis hukka politsei käitumise, mis marsi toimumist võimaldas (Moldovas on n-ö kaksikvõim: valitsuse moodustavad Euroopa-meelsed erakonnad, president on venemeelne vasakpoolne). Moldova ühiskonda peetakse homofoobseks, LGBT-inimeste diskrimineerimine on tavaline. 2018. aastal hindas Rahvusvaheline Lesbide, Geide ning Bi-, Trans- ja Interseksuaalide Assotsiatsioon Moldova 43. kohale 49 Euroopa riigi seas LGBT-alaste õigusaktide mõttes. Positsioon on paranenud võrreldes 6 aasta taguse reitinguga, kui Moldova oli viimane. https://www.rferl.org/a/moldovan-church-priest-melinti-lgbt-suspended/29321830.html Intergroup reminds Moldova that Right to Freedom of Assembly is a prerequisite to EU accession Arhiiviversioon, ILGA Europe Moldova: Country Reports on Human Rights Practices – 2006, U.S. Department of State "Игорь Додон: Быть президентом для геев я не обещал". Originaali arhiivikoopia seisuga 12. august 2018. Vaadatud 12. augustil 2018.
Lahn (Hümmling)

Lahn on vald Saksamaal Alam-Saksi liidumaal Emslandi kreisis. Valla pindala on 21,25 km². 31. detsembril 2015 elas seal 906 inimest. Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023. www.lahn-emsland.de
Armastus ja surm

Pealkirja "Armastus ja surm" kannavad: "Armastus ja surm", Artur Lemba ooper (1931) "Armastus ja surm" ("Love and Death"), Woody Alleni film (1975) "Armastus ja surm", Mikk Mikiveri dramatiseering Anton Hansen Tammsaare "Tõde ja õigus II" põhjal (1983) "Armastus ja surm", lavakunstikateedri XV lennu diplomilavastus Doris Kareva ja Juhan Viidingu luule põhjal (1992) "Armastus ja surm Viinis", Arthur Schnitzleri novellikogu (eesti keeles 2009) "Armastus & surm", teleseriaal (kanalil Go3 Films, 2023)
Lorup

Lorup on vald Saksamaal Alam-Saksi liidumaal Emslandi kreisis. Valla pindala on 51,22 km². 31. detsembril 2015 elas seal 3172 inimest. Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023. www.lorup.de
Rastdorf

Rastdorf on vald Saksamaal Alam-Saksi liidumaal Emslandi kreisis. Valla pindala on 26,33 km². 31. detsembril 2015 elas seal 1067 inimest. Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023. www.rastdorf.de
Vrees

Vrees on vald Saksamaal Alam-Saksi liidumaal Emslandi kreisis. Valla pindala on 37,56 km². 31. detsembril 2015 elas seal 1767 inimest. Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023. www.vrees.de
Nikolai Matussevitš (insener-viitseadmiral)

Nikolai Nikolajevitš Matussevitš (vene keeles Николай Николаевич Матусевич; 10. aprill 1879 Mõkolajiv, Hersoni kubermang, Venemaa Keisririik) – 27. mai 1950 Leningrad, Vene NFSV, Nõukogude Liit) oli vene mereväelane (insener-viitseadmiral), Arktika uurija, hüdrograaf ja geodeet, professor. Ta oli viitseadmiral Nikolai Matussevitši poeg. Lõpetas Peterburis Nikolai mereväeakadeemia. Teenis mereväes. Vahepeal lahkus teenistusest ja lõpetas Peterburi ülikooli füüsika-matemaatikateaduskonna. 1909. aastal naasis teenistusse. Teostas hüdrograafilisi mõõdistustöid Valges meres ja juhtis uurimistöid Kara meres ja Muurmani rannikul. 1923. aastal organiseeris ta Severnaja Zemlja saarestikus meteojaama, mille baasil aasta hiljem loodi polaargeofüüsikaline observatoorium. 1931. aastal sai Matussevitš Leningradis asunud Vorošilovi-nimelise mereväeakadeemia professoriks. 1936. aastal anti talle 2. järgu insener-flagmani auaste. Aastatel 1935–1945 oli ta hüdrograafia ja 1943–1945 laevajuhtimise kateedri ülem. 1939. aastal ülendati ta 1. järgu flagmaniks. 1940. aastal, kui flagmani auastmed kaotati, sai ta rannakaitse teenistuse kindralleitnandi auastme. 1944. aastast oli ta insener-viitseadmiral. 1947. aastal läks ta erru. Samal aastal valiti ta NSV Liidu Geograafiaseltsi asepresidendiks. 1912 – valiti Keiserliku Vene Geograafiaseltsi liikmeks 1944 – Vene NFSV teeneline teadus- ja tehnikategelane 1944 – Tööpunalipu orden 1944 – Punalipu orden 1945 – Lenini orden Severnaja Zemlja saarestikus asuva Oktoobrirevolutsiooni saare üks laht (Matussevitši fjord) on saanud nime Nikolai Matussevitši järgi. Tema auks on nimetatud ka kaks laeva, neist tuntum on hüdrograafialaev Nikolai Matussevitš. Foto
Najim (täpsustus)

Najim võib tähendada järgmist: Najim (eesnimi) Najim Amari (sündinud 1985), Alžeeria päritolu prantsuse raï laulja Daham Najim Bashir (sündinud 1979), Katari sportlane Najim Abd-Jasem (surnud 2007), Iraagi ametiühinglane Najim Abdallah Zahwen Al Ujayli, Iraagi kindral Najim Haddouchi (sündinud 1997), Maroko päritolu Hollandi jalgpallur Najim Arshad (sündinud 1986), India playbacki laulja Najim Abdullah al-Jubouri (sündinud 1956), Iraagi kindralmajor Najim Laachraoui (1991-2016), Belgia islami terrorist Najim Jihad, eluasemeühendus väljaspool Jalālābād, Afganistani
Werlte

Werlte on linn ja vald Saksamaal Alam-Saksi liidumaal Emslandi kreisis. Valla pindala on 63,75 km². 31. detsembril 2015 elas seal 10 077 inimest. Werltes toimusid 2008. aasta võistkondlikud pikaraja maailmameistrivõistlused. Võistlused võitis Saksamaa. Lidzbark Warmiński, Poola (2005) Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023. www.werlte.de
Kurtzgefaszte Anweisung zur Ehstnischen Sprache

"Kurtzgefaszte Anweisung zur Ehstnischen Sprache" ('lühike sissejuhatus eesti keelde') on 1732. aastal ilmunud Anton thor Helle eesti keele käsiraamat. Raamat sisaldab eesti keele grammatikat, sõnastikku 7000 sõna ja näitelausega, tähtpäevade kombeid saksa-eesti rööptekstiga, 595 vanasõna ja kõnekäändu, 135 mõistatust, rahvapäraseid taimenimetusi saksa-ladina rööptekstiga ja Tallinna tänavate, hoonete ja muude objektide ning Eestimaa mõisate nimestikku eesti ja saksa keeles lk. 307–321) (Tekst lk 371-391) (Tekst lk. 391-419). Raamatus on 419 lk. saksa keelest tõlkinud ja järelsõnad kirjutanud Annika Kilgi ja Kristiina Ross (2006). Lühike sissejuhatus eesti keelde 1732. Tallinn: Eesti Keele Sihtasutus. Lk 540 lk. ISBN 9985791622. Raamat digitaalselt
Ehstnische Sprachlehre für beide Hauptdialekte

"Ehstnische Sprachlehre für beide Hauptdialekte" (originaalpealkirjaga "Ehstnische Sprachlehre fuer beide Hauptdialekte, den revalschen und doerptschen; nebst einem vollstaendigen Woerterbuch") on 1780 ilmunud August Wilhelm Hupeli sõnaraamat, mis sisaldab lõunaeesti ja põhjaeesti keele sõnavara. Sõnavara on esitatud eesti-saksa ja saksa-eesti suunal. Raamatu kirjastas Johann Friedrich Hartknoch. Raamat DIGARis
Wiedemanni sõnaraamat

Wiedemanni sõnaraamat (originaalpealkirjaga "Ehstnisch-deutsches Wörterbuch" ('eesti-saksa sõnaraamat')) on 1869 ilmunud Ferdinand Johann Wiedemanni sõnaraamat. See raamat on kõige tähtsam vanemat eesti keelt kokku võttev sõnaraamat. Raamatu II trükk ilmus 1893 ja see sisaldas umbes 60 000 sõna. Raamatu III trükk ilmus 1923 ja IV trükk 1973. https://www.eki.ee/books/ekk09/index.php?p=6&p1=5&id=556 (vaadatud 12.08.2018) Sõnaraamat Eesti Keele Instituudi kodulehel Sõnaraamat andmebaasis GoogleBooks
Avec le cœur

"Avec le cœur" on Prantsusmaa-Alžeeria laulja Kenza Farahi kolmas stuudioalbum. Albumil on laule, mis on valminud koostöös Psy 4 De La Rime'i, Nina Sky, Roldáni ja Busy Signaliga. See anti välja 17. november 2008. Album sertifitseeriti plaatinaalbumiks.
Friisimaa kreis

Friisimaa kreis (Landkreis Friesland) on kreis Saksamaal Alam-Saksi liidumaal. Seda ümbritsevad (kagust ja päripäeva) Wesermarschi, Ammerlandi, Leeri ja Wittmundi kreisid ning Põhjameri. Wilhelmshaveni linn on kreisist ümbritsetud, kuid ei ole selle osa. Kreisi pindala on 608 km². 31. detsembril 2015 elas seal 97 900 inimest. Friisi piirkonda valitsesid kohalikud pealikud kuni 15. sajandini; vaata Ida-Friisimaa. 1438. aastal asutati tänapäevase Friisimaa kreisi põhjaosas Jeveri isandkond. Ida-Friisimaad tuli sellest ajast pidada vaenulikuks territooriumiks ning Jeveri ja Ida-Friisimaa vahel leidis 15. ja 16. sajandil aset palju kokkupõrkeid. Jeveri viimane valitseja oli Maria, kes valitses aastani 1575. Pärast tema surma sai Jeverist Oldenburgi osa, kuid Ida-Friisimaa esitas territooriumile samuti nõudmisi. Järgnenud kümnenditel püüdis Ida-Friisimaa tõkestada kõik teed Jeveri ja Oldenburgi vahel. Alles 17. sajandil lõppes vaenutegevus Ida-Friisimaa ja Oldenburgi vahel. Aastatel 1667–1793 oli Jever Anhalt-Zerbsti eksklaav ja pärast Napoleoni okupatsiooni Preisimaa läänepoolseim eksklaav. 1818. aastal sai Jeverist taas Oldenburgi osa. Tänapäevase Friisimaa kreisi lõunaosa on Friesische Wehde (Friisi mets), mis oli samuti suurema osa ajaloost Oldenburgi osa. See piirkond moodustas hiljem Vareli kreisi. Kreis loodi 1933. aastal endiste Jeveri ja Vareli kreiside ühendamisega Friisimaa kreisiks. 1977. aastal see kaotati ning jaotati naaberkreiside Wittmundi ja Ammerlandi vahel. Kaotamine kuulutati 1979. aastal põhiseadusevastaseks, kuna see rikkus endise Oldenburgi liidumaa õigusi, ja kreis taasloodi vanades piirides 1980. aastal. Idas külgneb kreisiga Jade abajas, mis on Põhjamere madal laht. Wangerooge saar, üks Ida-Friisi saari, on Frieslandi osa. Frieslandi asukad rõhutavad, et nad ei ole Ida-Friisimaa osa. See on mõnevõrra segadusttekitav, kuna Friesland asub Ida-Friisimaast idas ja geograafid peavad Frieslandi selle piirkonna osaks. Eristumisel on ajaloolised põhjused: Friesland oli aastatel 1438–1575 iseseisev riik. Siis ja hiljem oli piirkonna nimi Friesland, kuigi see on ka kogu Friisimaa saksakeelne nimi. Osa kreisist on Alam-Saksi padumere rahvuspargis. Bockhorn Jever Sande Schortens Varel Wangerland Wangerooge Zetel GeoNames http://www1.nls.niedersachsen.de/statistik/ friesland.de
Trésor

"Trésor" on Prantsusmaa-Alžeeria laulja Kenza Farah' kolmas stuudioalbum. Albumil on laule, mis on valminud koostöös Alonzo, Léa Casteli, Melissa M-i, Younesi, Kayline'i ja Nabilaga. See anti välja 15. novembril 2010.
Rakvere bussijaam

Rakvere bussijaam on peamine busside peatus Rakvere linnas. Bussijaam asub aadressil Laada tänav 18a. Nüüdisaegse bussijaama projekteeris Arhitektuuribüroo Eek & Mutso ning see valmis aastal 2000. Bussijaama sisekujunduse tegid Reio Avaste ja Madis Eek. Bussijaama ehitamine maksis 4,1 miljonit krooni ehk 260 tuhat eurot. Bussijaama hoone koosneb kahest ristkülikust, mis on ühendatud katusega. Katus on ühtlasi ka varjualus väljaspool hoonet. Hoone klaasist osas asub ooteruum, kust näeb busside peatuskohti ja avaneb vaade Laada tänavale. Väljakupoolses osas asuvad abiruumid ja personal, ristkülikute liitumiskohas on teenindusstsoon. Enne praegust bussijaama asus Laada 16 aadressil Rakvere Autobussijaam. Nüüd asub seal Turu Kaubamaja. Rakvere bussijaam asub Eduard Vilde ja Laada tänava vahel. Bussijaama lähedal asuvad Mini Rimi, Realiseerimiskeskus ja Grossi Toidukaubad. Läheduses on ka Laada tänaval asuv Laada Apteek. Laia tänaval asub Alexela tankla. Rakvere bussijaam pakub mitmeid teenuseid. Cargobusi terminal pakub pakiveo-ja pagasihoiuteenust. Bussijaama ootesaalis asub R-kiosk. Alates 2022. aastast asub ootealas reisiraamatukogu, kust saab raamatuid lugemiseks tasuta kaasa võtta. "Rakvere bussijaam • Eek & Mutso arhitektuuribüroo". www.eekmutso.ee. Vaadatud 10. mail 2024. "Eesti Arhitektide Liit". www.arhliit.ee. Vaadatud 9. mail 2024.[alaline kõdulink] "Rakveres uus bussijaam" Õhtuleht, 27. juuni 2000 https://ajapaik.ee/photo/399453/rakvere-autobussijaam/ https://www.cargobus.ee/ee/terminalid/9 https://rkiosk.ee/poed/ https://www.kuulutaja.ee/eesti-bussijaamades-tegutsevad-reisiraamatukogud/ Bussijaamast Arhitektuuribüroo Eek & Mutso Bussijaamast Eesti Arhitektide Liidu koduleht Bussijaama ehitamisest Õhtuleht Rakvere Autobussijaamast Ajapaik Cargobusi terminal Rakveres Rakvere R-Kiosk Kuulutaja Rakvere reisiraamatukogust
Schubert

Schubert (saksa keeles 'kingsepp') on mitme isiku perekonnanimi: Franz Schubert (1797−1828), helilooja Friedrich Theodor von Schubert (1789−1865), kindralleitnant Schubert on aadlisuguvõsa: Schubert (aadlisuguvõsa)
970. aastad

970. aastad 970. aastad on aastad 970–979 pKr. Sajandid: 9. sajand - 10. sajand - 11. sajand Kümnendid: 920. aastad 930. aastad 940. aastad 950. aastad 960. aastad - 970. aastad - 980. aastad 990. aastad 1000. aastad 1010. aastad 1020. aastad Aastad: 970 971 972 973 974 975 976 977 978 979 ... ...
Juri Miljutin

Juri Miljutin (vene keeles Юрий (Георгий) Сергеевич Милютин; 18. aprill (vkj. 5. aprill) 1903 Moskva – 9. juuni 1968 Moskva) oli Nõukogude Liidu helilooja, Vene NFSV rahvakunstnik (1964), Stalini preemia laureaat (1949). Juri Miljutin sündis teenistuja peres. 1918. aastal lõpetas Moskva Reaalkooli. Järgnevatel aastatel mängis draamarolle mitmes Moskva teatris ning tegi lavastuste jaoks ühtlasi muusikaseadeid. Töötas helilooja ja pianistina estraadikollektiivis Sinine bluus aastatel 1924–1925, kirjutas ka tantsumuusikat. 1924. aastal kirjutas esimese opereti Moskva teatrile Ermitaaž. 1930. aastate alguses töötas kinodes tummfilmi klaverimängijana ning teatrites muusikaosakonna juhatajana. Laiema tuntuse saavutas 1930. aastatel ja Teise maailmasõja päevil patriootlike laulude loojana. Sõja ajal esines kontsertbrigaadide koosseisus rindeväeosades. Sel ajal lõi ta ka filmimuusikat. 1945. aastast pööras Miljutin peamise tähelepanu operetile. Tema operette iseloomustasid hoogne tegevus, selge muusikaline joonis ning folkloorielementide kasutamine. Tema operette mängiti menukalt Nõukogude Liidu ning sotsialistlike riikide muusikateatrites. Ta oli Nõukogude Liidu Kommunistliku Partei liige 1952. aastast. Ta suri 9. juunil 1968 ning on maetud Moskva Novodevitšje kalmistule. 1940 "Näitleja elu"(«Жизнь актёра») 1945 "Neiud ärevil" («Девичий переполох») 1947 "Rahutu õnn" («Беспокойное счастье») 1949 "Trembita" («Трембита») 1953 "Esimene armastus" («Первая любовь») 1960 "Tsirkus süütab tuled" («Цирк зажигает огни») 1964 "Anjuta silmad" («Анютины глазки») автор Яковлев М. М. | Милютин Г. С.| Музыкальная энциклопедия | Москва | 1976 | том=3 Katkend näitleja Lembit Antoni mälestustest: Kalju Karaskiga kuulsa helilooja Juri Miljutini kodus Delfi, 14. august 2011
NSV Liidu Keskmise Masinaehituse Ministeerium

NSV Liidu Keskmise Masinaehituse Ministeerium (vene keeles Министерство среднего машиностроения СССР) oli aastatel 1953–1989 Nõukogude Liidus eksisteerinud riigivalitsemise organ; kuulus ministeeriumina NSV Liidu Ministrite Nõukogu koosseisu. Ministeerium loodi 26. juunil 1953 NSV Liidu Ministrite Nõukogu juures asunud esimese ja kolmanda peavalitsuse baasil tuumarelvatööstuse juhtimiseks ja tuumalõhkepeade saritootmise korraldamiseks. Paiknes Moskvas. Ministeeriumi ettevõtted tegelesid tuumarelva väljatöötamise ja valmistamisega, tuumaenergial toimivate jõuallikatega varustatud transportvahendite projekteerimise ja ehitamisega (jäälõhkujad, allveelaevad, sõjalaevad, kosmoseraketid, lennukid), samuti radioisotoopse aparatuuri tootmisega ning tuumaelektrijaamade ehitamisega. 1963. aastal reorganiseeriti keskmise masinaehituse ministeerium NSV Liidu Keskmise Masinaehituse Riiklikuks Tootmiskomiteeks. 1965 aastal ministeerium taastati. 1986. aastal moodustati NSV Liidu Aatomienergeetika Ministeerium ning 1989. aastal ühendati keskmise masinaehituse ministeerium ja aatomienergeetika ministeerium üheks NSV Liidu Aatomienergeetika ja -tööstuse Ministeeriumiks. Vjatšeslav Malõšev (1953–1955) Avraami Zavenjagin (1955–1956) Boriss Vannikov (kohusetäitja 1956–1957) Mihhail Pervuhhin (1957) Jefim Slavski (1957–1986, aastatel 1963–1965 tootmiskomitee esimees) Lev Rjabev (1986–1989) Hlopini-nimeline Raadiumiinstituut (asukoht Peterburis) Kurtšatovi-nimeline Aatomienergeetika Instituut (Moskvas) Alihhanovi-nimeline Teoreetilise ja Eksperimentaalse Füüsika Instituut (Moskvas) Tuumauuringute Ühendatud Instituut (Dubnas) Leipunski-nimeline Füüsika-energeetika Instituut (Obninskis) Kõrge Energia Füüsika Instituut (Protvinos) Duhhovi-nimeline Automaatika Üleliiduline Teaduslik Uurimisinstituut (Moskvas) Fedorovski-nimeline Mineraalse Tooraine Üleliiduline Teaduslik Uurimisinstituut (Moskvas) Anatoli Aleksandrovi nimeline Tehnoloogia Teaduslik Uurimisinstituut (Sosnovõi Boris) Kinnine linn NSV Liidu Üldise Masinaehituse Ministeerium Rosatom Руководители. biblioatom.ru
Eesti 2018. aasta Euroopa meistrivõistlustel kergejõustikus

EST Eesti osales 2018. aasta Euroopa meistrivõistlustel kergejõustikus Berliinis ning saatis võistlema 22 sportlast. Magnus Kirt võitis odaviskes pronksmedali. Mehed Jooksualad Väljakualad Kümnevõistlus Naised Väljakualad Seitsmevõistlus https://sport.postimees.ee/6010494
Āylan

Āylan (pärsia keeles ايلن‎) on küla Chaypareh-ye Bala maapiirkonnas Zanjanrudi ringkonnas Zanjani maakonnas Zanjani provintsis Iraanis. 2006. aasta seisuga elas seal 90 inimest 15 perekonnas.
960. aastad

960. aastad 960. aastad on aastad 960–969 pKr. Sajandid: 9. sajand - 10. sajand - 11. sajand Kümnendid: 910. aastad 920. aastad 930. aastad 940. aastad 950. aastad - 960. aastad - 970. aastad 980. aastad 990. aastad 1000. aastad 1010. aastad Aastad: 960 961 962 963 964 965 966 967 968 969 ... ...
Põhjatäht

Põhjatäht võib tähendada järgmist: Põhjatäht on Põhjanaela harva kasutatud sünonüüm põhjatäht (sümbol) Põhjatäht on Eesti Skautide Liidu auhind Põhjatähe orden Põhjatähe orden (Sahha)
Stephen Bowen

Stephen Gerard Bowen (sündinud 13. veebruaril 1964) on Ameerika Ühendriikide mereväelane ja NASA astronaut. Ta on teine kosmoses käinud allveelaevnik ning ta on osalenud neljal kosmoselennul, millest kolm olid Space Shuttle'i missioonid Rahvusvahelisse kosmosejaama. Boweni esimene missioon oli STS-126, mis toimus novembris 2008 ja teine STS-132, mis toimus mais 2010. Märtsis 2011 määrati Bowen missioonile STS-133, mis oli kosmosesüstik Discovery viimane lend. Kuna ta oli eelnevalt osalenud missioonil STS-132, sai Bowenist esimene ja ainus astronaut, kes on osalenud kahel järjestikusel Space Shuttle'i missioonil. Esialgu pidi missioonil osalema Timothy Kopra, kuid ta sai umbes kuu aega enne starti jalgrattaõnnetuses vigastada. Detsembris 2021 määras NASA Boweni 2023. aastal toimunud missiooni SpaceX Crew-6 komandöriks. 2023. aastal oli ta Rahvusvahelise kosmosejaama 68. ja 69. ekspeditsiooni liige. Bowen on avakosmoses käinud 10 korda ja viibinud seal kokku 65 tundi ja 57 minutit. "Stephen G. Bowen". NASA. Vaadatud 13. august 2018. "STS-133 launch remains on track as Bowen replaces the injured Kopra". NASA Spaceflight. Vaadatud 13. august 2018. "America's unknown astronauts". The Space Review. Vaadatud 13. august 2018. "NASA Replaces Injured Astronaut for Next Shuttle Mission". Space.com. Vaadatud 13. august 2018. "Stephen Gerard Bowen". Space Facts. Vaadatud 2. jaanuar 2024.
950. aastad

950. aastad 950. aastad on aastad 950–959 pKr. Sajandid: 9. sajand - 10. sajand - 11. sajand Kümnendid: 900. aastad 910. aastad 920. aastad 930. aastad 940. aastad - 950. aastad - 960. aastad 970. aastad 980. aastad 990. aastad 1000. aastad Aastad: 950 951 952 953 954 955 956 957 958 959 ... ...
Aleksandr Fissun

Aleksandr Jakovlevitš Fissun (vene keeles Александр Яковлевич Фисун; sündinud 12. juulil 1957) on vene arstiteadlane, sõjameditsiini spetsialist, professor, meditsiiniteaduste doktor, 2. klassi tõeline riiginõunik (2015), meditsiiniteenistuse reservkindralmajor, Venemaa Teaduste Akadeemia liige. Ta on 2018. aastast Kirovi-nimelise Sõjameditsiini Akadeemia ülem. Aastatel 2013–2016 oli ta Venemaa Föderatsiooni Kaitseministeeriumi Sõjameditsiini Peavalitsuse ülem. Fissun lõpetas 1980. aastal Kirovi-nimelise Sõjameditsiini Akadeemia. Pärast lõpetamist oli ta mereväeteenistuses Balti laevastikus, algul sõjaväearstina, seejärel (enne 1988. aastat) Paldiskis NSV Liidu Sõjalaevastiku Paldiski õppekeskuse polikliiniku ülemana. Hiljem, aastatel 2004–2006, oli ta Venemaa Föderatsiooni Sõjalaevastiku meditsiiniteenistuse ülem. 2009. aasta juunist juulini täitis ta Venemaa Föderatsiooni Kaitseministeeriumi Sõjameditsiini Peavalitsuse ülema kohuseid. 2009. aastal Fissun vabastati sõjaväeteenistusest. Kui 2012. aasta lõpul asus kaitseministri ametisse Sergei Šoigu, kutsus ta Fissuni tagasi tööle kaitseministeeriumi. 2013. aasta veebruarist asus Fissun sõjameditsiini peavalitsuse ülema ametikohale. 2016. aasta oktoobris valiti ta Venemaa Teaduste Akadeemia liikmeks. Kuu aega hiljem ilmus Venemaa Föderatsiooni presidendi seadlus Fissuni ametist vabastamise kohta tema enda soovil. Vabastamise põhjuseks oli presidendi soovituse, mille järgi riigiteenistujad peaksid hoiduma kandideerimast teaduste akadeemia koosseisu, eiramine. Venemaa Föderatsiooni teeneline arst valiti Venemaa Teaduste Akadeemia korrespondentliikmeks (2016; arstiteaduste osakonna profülaktilise meditsiini sektsioon)  Aleksandr Fissun – pildid, videod ja helifailid Wikimedia Commonsis
Johannes de Muris

Johannes (Jean) de Muris (umbes 1290 – umbes 1355) oli prantsuse filosoof, astronoom, matemaatik ja muusikateoreetik. Johannes de Muris on kirjutanud traktaadi "Ars novae musicae" (1319), mida peetakse üheks Ars nova alustekstidest.
940. aastad

940. aastad 940. aastad on aastad 940–949 pKr. Sajandid: 9. sajand - 10. sajand - 11. sajand Kümnendid: 890. aastad 900. aastad 910. aastad 920. aastad 930. aastad - 940. aastad - 950. aastad 960. aastad 970. aastad 980. aastad 990. aastad Aastad: 940 941 942 943 944 945 946 947 948 949 ... ...
Geid Trumpi Toetuseks

Geid Trumpi Toetuseks (ingl.: Gays for Trump) on USA LGBT-organisatsioon, mis moodustati 2016. aastal tollase USA presidendikandidaadi Donald Trumpi toetuseks ja pooldab praegu tema administratsiooni. Peter Boykin on asutaja ja president. Paljude toetajate hulgas on ka Milo Yiannopoulos. Inside Gays for Trump's Deploraball Dance Party Gays for Trump Founder Peter Boykin Calls Transgender Troops 'Mentally Challenged' ‘Gays for Trump’ planning Lincoln Memorial rally Broverman, Neal (3. märts 2017). "Gay Trump Supporters Organizing Rallies for President on Saturday". The Advocate. Los Angeles: Here Publishing. Vaadatud 26.03.2017. Scott, H. Alan (2. august 2016). "Gays for Trump: Why Some LGBTQ Americans Are Voting for The Donald". Out. Los Angeles: Here Publishing. Vaadatud 26.03.2017. Moakley, Paul (21. jaanuar 2017). "Inside Gays for Trump's Deploraball Dance Party". Time. New York. Vaadatud 23.03.2017. "Gays For Trump President Says GOP Sick of Hearing 'Screaming of the Liberal Left LGBT'". FOX 5. Washington. 26. jaanuar 2017. Originaali arhiivikoopia seisuga 2. veebruar 2017. Vaadatud 6.03.2018.
NGA

NGA võib tähendada järgmist: NGA ehk Riiklik Ruumiandmete ja Luure Agentuur (inglise National Geospatial-Intelligence Agency) NGA on Nigeeria kolmetäheline maakood standardi ISO 3166 järgi
4 Love

"4 Love" on Prantsusmaa-Alžeeria laulja Kenza Farah' viies stuudioalbum. Selle anti välja 3. septembril 2012 plaadifirmade Sony Music Entertainment ja Jive Records poolt. Albumilt ilmus kaks singlit: ''Quelque Part'' ja ''Coup De Cœur''. Albumil on laule, mis on valminud koostöös Laza Morgani ja Sopranoga.